Η **Γουίτνεϊ Γουλφ Χερντ** (γεννημένη την 1η Ιουλίου 1989) είναι Αμερικανίδα επιχειρηματίας. Είναι η ιδρυτής και διευθύνουσα σύμβουλος της Bumble, μίας εφαρμογής κοινωνικής δικτύωσης και γνωριμιών, που κυκλοφόρησε το 2014. Ήταν, επίσης, ένα από τα πρώτα στελέχη της Tinder. Η Γουλφ Χερντ ήταν στη λίστα 30 κάτω των 30 του *Forbes* το 2017 και το 2018 και το 2018 μπήκε στη λίστα στη λίστα *Time* 100. Το 2021, η Χερντ έγινε η νεότερη γυναίκα αυτοδημιούργητη δισεκατομμυριούχος στον κόσμο μετά τη είσοδο του Bumble στο χρηματιστήριο. Έγινε, επίσης, η νεότερη γυναίκα που έκανε μία επιχείρηση δημόσια, σε ηλικία 31 ετών.

Νεαρή ηλικία και εκπαίδευση
---------------------------

Η Γουλφ Χερντ γεννήθηκε στο Σολτ Λέικ Σίτι της Γιούτα, από τον Μίκαελ Γουλφ Wolfe, έναν πλούσιο κατασκευαστή ακινήτων, ο οποίος ήταν Εβραίος, και την Κέλυ Γουλφ, που ήταν Καθολική. Η Γουλφ Χερντ παρακολούθησε το Καθολικό Λύκειο Judge Memorial. Όταν ήταν στην τέταρτη τάξη, η οικογένεια έζησε για ένα διιάστημα στο Παρίσι της Γαλλίας.

Η Γουλφ Χερντ παρακολούθησε το Πανεπιστήμιο Southern Methodist, όπου σπούδασε διεθνείς σπουδές και ήταν μέλος της αδελφότητας Κάππα Κάππα Γκάμα. Κατά τη διάρκεια των σπουδών της και σε ηλικία 20 ετών, ξεκίνησε μία επιχείρηση που πωλούσε τσάντες από μπαμπού για να ωφελήσει περιοχές που επηρεάζονται από τη διαρροή πετρελαίου της BP. Ο Γουλφ Χερντ συνεργάστηκε με τον στιλίστα διασημοτήτων Patrick Aufdenkamp για την έναρξη του μη κερδοσκοπικού οργανισμού που ονομάζεται "Help Us Project". Οι τσάντες έλαβαν εθνική κάλυψη από τον τύπο, αφού φωτογραφήθηκαν με αυτές διάσημες, όπως η Ρέιτσελ Ζόι και η Νικόλ Ρίτσι. Λίγο αργότερα, δημιούργησε μία δεύτερη επιχείρηση με τον Aufdenkamp με την ονομασία "Tender Heart", μία σειρά ρούχων αφιερωμένη στην ευαισθητοποίηση σχετικά με την εμπορία ανθρώπων και το δίκαιο εμπόριο. Μετά την αποφοίτησή της, η Γουλφ Χερντ ταξίδεψε στη Νοτιοανατολική Ασία όπου εργάστηκε με ορφανοτροφεία.

Καριέρα
-------

Στην ηλικία των 22 ετών, η Γουλφ Χερντ έγινε μέλος του Hatch Labs. Μέσω του Hatch, ασχολήθηκε με τη νεοφυή επιχείρηση Cardify, ένα έργο με επικεφαλής τον Σον Ραντ μέσω της θερμοκοιτίδας Hatch Labs IAC. Το έργο εγκαταλείφθηκε αργότερα, αλλά η Γουλφ Ραντ προσχώρησε στην ομάδα ανάπτυξης για την εφαρμογή γνωριμιών Tinder με τον Ραντ και τον Κρις Γκαλτζίνσκι στο εκκολαπτήριο νεοφυών επιχειρήσεων της IAC το 2012.

Η Γουλφ Χερντ έγινε αντιπρόεδρος μάρκετινγκ για την Tinder. Σύμφωνα με πληροφορίες, ήταν πίσω από το όνομα της εφαρμογής, εμπνευσμένη από το λογότυπο της φλόγας και την ιδέα του προσανάματος, το οποίο είναι ένα υλικό που καίγεται εύκολα και χρησιμοποιείται για να πυροδοτήσει μία φωτιά. Έχει επίσης αναγνωριστεί με την αύξηση της δημοτικότητάς της στις πανεπιστημιουπόλεις και αύξηση της βάσης χρηστών της.

### Μεταξύ Tinder και Bumble

Η Γουλφ Χερντ παραιτήθηκε από την εταιρεία τον Απρίλιο του 2014 λόγω των αυξανόμενων εντάσεων με άλλα στελέχη της εταιρείας. Στις 30 Ιουνίου υπέβαλε αγωγή εναντίον του Τίντερ για σεξουαλική παρενόχληση. Έχοντας γίνει δέκτης διαδικτυακού μίσους, η Χερντ άρχισε να σχεδιάζει ένα κοινωνικό δίκτυο μόνο για γυναίκες με επίκεντρο τις φιλοφρονήσεις που επρόκειτο να ονομαστεί Merci. Σύμφωνα με πληροφορίες, έλαβε περισσότερα από US$1 million καθώς και μετοχές ως μέρος ενός διακανονισμού τον Σεπτέμβριο του 2014.

Παρόλο που αρχικά δεν ήθελε να επιστρέψει στη βιομηχανία γνωριμιών, τους επόμενους μήνες συνεργάστηκε με τον ιδρυτή του Badoo Αντρέι Αντρέεφ για τη συγκέντρωση μίας ομάδας και την ανάπτυξη μίας νέας εφαρμογής φιλικής προς τις γυναίκες (την οποία σχεδίαζε να ονομάσει Moxie, αλλά αυτό χρησιμοποιείτο ήδη). .

### Bumble

Τον Δεκέμβριο του 2014, η Γουλφ Χερντ μετακόμισε στο Ώστιν του Τέξας και ίδρυσε την Bumble, μία εφαρμογή γνωριμιών που εστιάζει στις γυναίκες. Μέχρι τον Δεκέμβριο του 2015, η εφαρμογή είχε φτάσει πάνω από 15 εκατομμύρια συνομιλίες και 80 εκατομμύρια γνωριμίες. Αφού η Γουλφ Χερντ έφυγε από το Tinder, ο Αντρέι Αντρέεφ, ιδρυτής της Badoo, ήρθε σε επαφή μαζί της σχετικά με τη δημιουργία μίας πλατφόρμας γνωριμιών και συνεργάστηκε μαζί της  και η πλειοψηφία των μετοχών της Bumble παραμένει στην Badoo. 

 Η Χερντ το 2016
Τον Νοέμβριο του 2017, η Bumble είχε περισσότερους από 22 εκατομμύρια εγγεγραμμένους χρήστες. Τον Ιανουάριο του 2018, το CNBC ανέφερε ότι η Badoo αναζητούσε μία πώληση που θα μπορούσε να φέρει την εκτίμηση της εταιρείας σε περίπου 1,5 δισεκατομμύρια δολάρια.

Η Γουλφ Χερντ ονομάστηκε μία από τις 30 πιο σημαντικές γυναίκες κάτω των 30 στην τεχνολογία το 2014 από το *Business Insider*. Το 2016, ορίστηκε ως μία από τις Γυναίακες στην Τεχνολογία του περιοδικού *Elle.* Μπήκε στη λίστα του *Forbes* 30 κάτω των 30 το 2017 και το 2018.

Τον Δεκέμβριο του 2017, εμφανίστηκε σε μία λίστα του TechCrunch για τις 42 γυναίκες που πέτυχαν στην τεχνολογία εκείνη τη χρονιά.

Τον Σεπτέμβριο του 2019, οι Tinder και Bumble ήταν οι πρώτης και δεύτερη δημοφιλέστερη εφαρμογές γνωριμιών στις ΗΠΑ, με μηνιαίες βάσεις χρηστών 7,9 εκατομμύρια και 5 εκατομμύρια, αντίστοιχα.

Τον Μάρτιο του 2019, η Γουλφ Χερντ κατέθεσε ενώπιον της επιτροπής εγκληματικής δικαιοσύνης του κοινοβουλίου του Τέξας σχετικά με τον επιπολασμό των ανεπιθύμητων προκλητικών φωτογραφιών που στάλθηκαν σε γυναίκες χρήστες σε εφαρμογές γνωριμιών.

Τον Απρίλιο του 2019, η Γουλφ κυκλοφόρησε το πρώτο έντυπο *Bumble Mag* σε συνεργασία με τη Hearst.

Τον Νοέμβριο του 2019, η μητρική εταιρεία της Bumble MagicLab πωλήθηκε στην εταιρεία ιδιωτικών μετοχών The Blackstone Group, με τον συνιδρυτή Αντρέεφ να παραιτείται από ολόκληρο το μερίδιό του τόσο στην Bumble όσο και στην αδελφή εταιρεία Badoo. Η Γουλφ Χερντ έγινε Διευθύνουσα Σύμβουλος της νεοαποκτηθείσας MagicLab, αξίας 3 δισεκατομμυρίων δολαρίων με περίπου 75 εκατομμύρια χρήστες και έλαβε μερίδιο συμμετοχής περίπου το 19% της εταιρείας.

Το 2020, η Bumble αντικατέστησε τη MagicLab ως μητρική εταιρεία των Bumble και Badoo. Από το 2020, η Bumble έχει πάνω από 100 εκατομμύρια συνδρομητές παγκοσμίως.

Τον Φεβρουάριο του 2021, η Bumble έφτασε σε αποτίμηση τα 13 δισεκατομμύρια δολάρια, μετά την εισαγωγή των μετοχών της στο χρηματιστήριο Νάσντακ.

Το 2021, η Χερντ έγινε η νεότερη αυτοδημιούργητη δισεκατομμυριούχος στον κόσμο μετά τη εισαγωγή του Bumble στο χρηματιστήριο. Η Forbes υπολόγισε την καθαρή της αξία περίπου στα 1,5 δισεκατομμύρια δολάρια.

### Chappy

Η εφαρμογή γκέι ραντεβού με έδρα το Ηνωμένο Βασίλειο Chappy ιδρύθηκε από τους Τζακ Ρότζερς, Μαξ Σερέμκιν και Όλι Λοκ και χρηματοδοτήθηκε κυρίως από τους Bumble και Wolfe Herd.

Η Γουλφ Χερντ, εντυπωσιασμένη από τη μοναδική προσέγγιση της ομάδας Chappy, οδήγησε μία αρχική επένδυση στο Chappy. Το 2016, η TechCrunch έγραψε: "Η εταιρεία δεν αποκαλύπτει τις λεπτομέρειες της επένδυσης, αλλά είπαν ότι η Bumble είναι ο μοναδικός επενδυτής στον γύρο και θα λάβει μετοχικό κεφάλαιο. Σε αντάλλαγμα, η Bumble θα προσφέρει ανάπτυξη προϊόντων και υποστήριξη μάρκετινγκ."

Προσωπική ζωή
-------------

Τον Δεκέμβριο του 2013, γνώρισε τον Μάικλ Χερντ, έναν κληρονόμο πετρελαϊκής οικογένειας, σε ένα ταξίδι σκι στο Άσπεν. Παντρεύτηκαν το 2017. Τον Δεκέμβριο του 2019, το ζευγάρι ανακοίνωσε τη γέννηση του πρώτου τους παιδιού. Η Γουλφ Χερντ ανακοίνωσε νέα γονικά επιδόματα για τους υπαλλήλους της Bumble το 2019, όπως μπόνους, άδεια μετ 'αποδοχών και ευέλικτες ώρες έναρξης εργασίας.

Το 2019, το ζευγάρι πούλησε το οικογενειακό συγκρότημα του Μάικλ στο Τέξας για 28.5 εκατομμύρια δολάρια.

Το 2020, το *Forbes* καταχώρισε τη Χερντ στον αριθμό 39 από τις 100 "πλουσιότερες αυτοδημιούργητες γυναίκες της Αμερικής".

Δείτε επίσης
------------

* Σύγκριση διαδικτυακών υπηρεσιών γνωριμιών

Παραπομπές
----------

1. ↑  www.globaldatinginsights.com/news/whitney-wolfe-herd-named-time-100-list/.
2. ↑  «How I Built This».
3. ↑  Anita Sarkeesian. «Whitney Wolfe Herd». Time. Ανακτήθηκε στις 16 Μαρτίου 2021.
4. ↑  Mousinho, Katy. «How Whitney Wolfe Herd became the world's youngest female self-made billionaire». *Management Today* (στα Αγγλικά). Ανακτήθηκε στις 22 Φεβρουαρίου 2021.
5. ↑  «Bumble CEO Whitney Wolfe Herd becomes the youngest woman to take a company public». *Fortune* (στα Αγγλικά). Ανακτήθηκε στις 15 Φεβρουαρίου 2021.
6. ↑  «Whitney Wolfe is Bringing Feminism to Your Phone». *Austin Woman Magazine* (στα Αγγλικά). 1 Απριλίου 2016. Ανακτήθηκε στις 14 Ιουλίου 2020.
7. ↑  Amanda FitzSimons (27 Νοεμβρίου 2017). «Whitney Wolfe Helped Women Score Dates. Now She Wants to Get Them Their Dream Job». *ELLE* (στα Αγγλικά). Ανακτήθηκε στις 3 Μαρτίου 2020.
8. 1 2 3 4  Hannah Ellis-Petersen (April 12, 2015). «WLTM Bumble – A dating app where women call the shots». *The Guardian*. .
9. ↑  Hilary Hirschfeld (3 Νοεμβρίου 2010). «SMU senior Whitney Wolfe launches second business, clothing line Tender Heart». Daily Campus.
10. ↑  «Meet Bumble chief executive Whitney Wolfe». *The Washington Post*. October 23, 2015. .
11. ↑  Sarah Thurmond (2 Αυγούστου 2015). «Queen Bee». Austin Monthly.
12. 1 2 3  Kimya Kavehkar (7 Μαρτίου 2016). «Whitney Wolfe: The Matchmaker». Paper Mag.
13. ↑  Melissah Yang (29 Ιανουαρίου 2015). «Whitney Wolfe Says Goodbye Tinder, Hello Bumble». Los Angeles Business Journal.
14. ↑  Shontell, Alyson. «What It's Like To Found A $750 Million Startup, Go Through A Sexual-Harassment Lawsuit, And Start All Over By Age 25». *Business Insider*.
15. ↑  «Whitney Wolfe: The Woman Who Took Tinder To Court – And Came Back Fighting». *Grazia*. Ανακτήθηκε στις 3 Μαρτίου 2020.
16. ↑  Tucker Cummings (1 Ιουλίου 2014). «Tinder's Whitney Wolfe: 5 Fast Facts You Need to Know». Heavy.
17. ↑
18. 1 2  Todd C. Frankel (December 2, 2015). «Whitney Wolfe, founder of dating app Bumble, has had quite the year. She just can't discuss parts of it.». *The Washington Post*. .
19. ↑
20. ↑  Kosoff, Maya. «Report: Ousted Tinder Cofounder Settled Her Sexual Harassment Lawsuit Against The Company For 'Just Over $1 Million'». *Business Insider*. Ανακτήθηκε στις 3 Μαρτίου 2020.
21. ↑
22. ↑  Bennett, Jessica (2017-03-18). «With Her Dating App, Women Are in Control» (στα αγγλικά). *The New York Times*. ISSN 0362-4331.. Ανακτήθηκε στις 2020-03-05.
23. ↑  Alex Sherman, Leslie Picker (23 Ιανουαρίου 2018). «Badoo, the majority owner of the dating app Bumble, is seeking a sale that could value the company at $1.5 billion». CNBC.
24. ↑  Kosoff, Maya. «The 30 Most Important Women Under 30 In Tech». *Business Insider*. Ανακτήθηκε στις 19 Ιουνίου 2019.
25. ↑  Clare O'Connor (14 Νοεμβρίου 2017). «Billion-Dollar Bumble: How Whitney Wolfe Herd Built America's Fastest-Growing Dating App». *Forbes*. Ανακτήθηκε στις 17 Νοεμβρίου 2017.
26. ↑  «Forbes Releases 2018 Edition of the 30 Under 30 List». *Forbes*. November 14, 2017.. Ανακτήθηκε στις December 31, 2017.
27. ↑  «A look at 42 women in tech who crushed it in 2017». *TechCrunch*. 22 Δεκεμβρίου 2017. Ανακτήθηκε στις 15 Ιανουαρίου 2018.
28. ↑  «U.S. dating apps by audience size 2019». *Statista* (στα Αγγλικά).
29. ↑  «Texas May Outlaw Unsolicited Sexual Images. Would That Be Enforceable—and Does It Even Matter?». *Texas Monthly* (στα Αγγλικά). 28 Μαρτίου 2019. Ανακτήθηκε στις 5 Απριλίου 2019.
30. ↑  «Bumble goes to print with its new lifestyle magazine, Bumble Mag». *TechCrunch* (στα Αγγλικά). Αρχειοθετήθηκε από το πρωτότυπο στις 5 Αυγούστου 2022. Ανακτήθηκε στις 22 Απριλίου 2019.
31. ↑  «Andrey Andreev sells stake in Bumble owner to Blackstone, Whitney Wolfe Herd now CEO of $3B dating apps business». *TechCrunch* (στα Αγγλικά). Αρχειοθετήθηκε από το πρωτότυπο στις 5 Αυγούστου 2022. Ανακτήθηκε στις 5 Ιανουαρίου 2020.
32. ↑  «Bumble hits 100 million users—and has new plans to take over the dating world».
33. ↑  «Bumble: Female-founded dating app tops $13bn in market debut» (στα αγγλικά). *BBC News*. 2021-02-11.. Ανακτήθηκε στις 2021-02-13.
34. ↑  Au-Yeung, Angel. «Bumble Cofounder Becomes World's Youngest Self-Made Woman Billionaire, Thanks To IPO». *Forbes* (στα Αγγλικά). Ανακτήθηκε στις 13 Φεβρουαρίου 2021.
35. ↑  «6 things you need to know about gay dating app Chappy». *Evening Standard* (στα Αγγλικά). 17 Αυγούστου 2017. Ανακτήθηκε στις 5 Μαρτίου 2020.
36. ↑  Bumble invests in gay dating app Chappy
37. ↑  Macon, Alexandra (October 5, 2017). «Bumble Founder Whitney Wolfe's Whirlwind Wedding Was a True Celebration of Southern Italy» (στα αγγλικά). *Vogue*.. Ανακτήθηκε στις 14 February 2021.
38. ↑  «"Whitney Wolfe Herd on Instagram». Ανακτήθηκε στις 23 Ιουλίου 2020.
39. ↑  «Whitney Wolfe Herd Rethinks Parental Benefits After Pregnancy Announcement». *Global Dating Insights* (στα Αγγλικά). 18 Ιουνίου 2019. Ανακτήθηκε στις 17 Σεπτεμβρίου 2019.
40. ↑  Block, Fang. «Michael Herd Is Selling Sprawling Family Compound in Austin, Texas, for $28.5 Million». *www.mansionglobal.com* (στα Αγγλικά). Ανακτήθηκε στις 14 Φεβρουαρίου 2021.
41. ↑  «Texas Oil Heir Michael Herd Lists Lavish $28.5M Family Estate in Austin». *Cottages & Gardens* (στα Αγγλικά). 5 Ιουνίου 2020. Ανακτήθηκε στις 14 Φεβρουαρίου 2021.
42. ↑  «#39 Whitney Wolfe Herd». *Forbes.com*. 13 Οκτωβρίου 2020. Ανακτήθηκε στις 12 Δεκεμβρίου 2020.